Na osnovu Programa rada Ministarstva poljoprivrede, šumarstva i vodoprivrede za 2023. godinu, a shodno obavezi iz Revidovane Strategije razvoja šumarstva (2018-2023. godina) koju je Vlada Crne Gore donijela na sjednici od 11. oktobra 2018. godine, Ministarstvo poljoprivrede, šumarstva i vodoprivrede otvara

**JAVNI OGLAS**

**ZA PRIJAVU STUDENATA ŠUMARSKOG FAKULTETA**

**ZA STIPENDIRANJE U STUDIJSKOJ 2022/2023. GODINI**

Ministarstvo poljoprivrede, šumarstva i vodoprivrede u cilju rješavanja problema deficita stručnih kadrova u šumarstvu, u skladu sa uslovima datim javnim oglasom, izvršiće stipendiranje studenata iz Crne Gore koji studiraju na šumarskim fakultetima osnovnih i master studija u regionu.

* **USLOVI**

Prijavu mogu izvršiti svi studenti prve i narednih godina osnovnih i master studija, koji studiraju na Šumarskim fakultetima u Beogradu, Sarajevu, Zagrebu, Banja Luci i Skoplju, koji su prvi put upisali semestar iz tekuće studijske godine i koji su državljani Crne Gore.

Obrazac prijave je objavljen na sajtu ministarstva u okviru projekta „**Rješavanje pitanja nedostatka stručnih kadrova u šumarstvu“.**

Nakon dostavljanja prijava, ministarstvo će donijeti Odluku i objaviti Spisak studenata koji ispunjavaju uslove za stipendiranje, odnosno kojima može biti dodijeljena finansijska podrška.

Sa studentima će se zaključiti ugovor na obrascu koji utvrđuje ministarstvo, u kojem će se isti obavezati da će obaviti pripravnički staž, odnosno zasnovati radni odnos u šumarskom sektoru u Crnoj Gori u najmanjem vremenskom periodu od 5 godina, nakon završetka studija.

Obrazac ugovora je objavljen na sajtu ministarstva u okviru projekta „Rješavanje pitanja nedostatka stručnih kadrova u šumarstvu“.

Finansijska podrška će se dodijeliti shodno opredijeljenim sredstvima kroz projekat „Rješavanje pitanja nedostatka stručnih kadrova u šumarstvu“koji je objavljen na sajtu ministarstva, u skladu sa budžetskim sredstvima Direktorata za šumarstvo, lovstvo i drvnu industriju.

U zavisnosti od broja prijava, finansijska podrška može iznositi od 250 do 350 eura na mjesečnom novou (računaju se mjeseci trajanja semestara).

* **POTREBNA DOKUMENTA**

1. Prijava
2. Potvrda o redovnom studiranju (upis semestra iz tekuće studijske godine)
3. Uvjerenje o državljanstvu ili kopija biometrijske lične karte.

* **ROK ZA PODNOŠENJE DOKUMENATA**

Rok za podnošenje dokumenata je 15.mart2023. godine**.**

Nepotpuna i neblagovremena dokumentacija neće se razmatrati.

Dokumenta se dostavljaju u formi originala ili ovjerene kopije.

Podnijeta dokumentacija na oglas se ne vraća.

Dokumenta treba dostaviti poštom na adresu:

**Ministarstvo poljoprivrede, šumarstva i vodoprivrede**

**Direktorat za šumarstvo, lovstvo i drvnu industriju**

**Rimski trg 46**

**81000 Podgorica**